Diari Oficial de la Generalitat Valenciana


Sumari del DOGV 5953, del 12-02-2009 (2009/738)

Assumpte civil 000413/2006. Notificació de la sentència a Francisco Ocaña Lendínez.
-----------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/738


Data del document
:   05-12-2008

Organisme emissor
:   Jutjat de Primera Instància i Instrucció Número 6 d'Orihuela

Tipus de document
:   Edicte

Descriptors 

:   * sistema judicial

Assumpte civil 000413/2006. Notificació de la sentència a Francisco Ocaña Lendínez. [2009/738]  
Judici: judici verbal 000413/2006  
Part demandant: Comunitat de Propietaris Duque de Ahumanda I  
Part demandada: Francisco Ocaña Lendínez  
Sobre: reclamació de quantitat  
En el judici a què es fa referència s'ha dictat la resolució el text de la qual, literalment, diu així:  
«Sentència número 000082/2008  
Jutgessa que la dicta: Ana Isabel Navarro Prieto  
Lloc: Orihuela  
Data: 7 de juliol de 2008  
Part demandant: Comunitat de Propietaris Duque de Ahumanda I  
Procurador: Vicente Giménez Viudes  
Part demandada: Francisco Ocaña Lendínez  
María Monserrate Mula Igualada, magistrada jutgessa substituta del Jutjat de Primera Instància i Instrucció número 6 d'Orihuela, ha vist les presents actuacions de judici verbal tramitades en este Jutjat amb el número 413/2006, per reclamació de quantitat, en què han sigut parts: com a demandant, la Comunitat de Propietaris Duque de Ahumada I, representada pel procurador el senyor Giménez Viudes i defesa pel lletrat el senyor Pascual López i, com a demandat, Francisco Ocaña Lendínez, declarat en rebel·lia, ha dictat la sentència següent.  
Antecedents de fet  
1. Per torn de repartiment va correspondre a este Jutjat la demanda de judici verbal presentada pel procurador ressenyat en la representació esmentada, en què després d'exposar els fets i fonaments de dret que va creure aplicables va acabar en la pètita sol·licitant que es dictara sentència, d'acord amb les peticions que s'exposaven i que ací es consideren reproduïdes.  
2. Admesa a tràmit la demanda, es van citar les parts per a la celebració de la vista el dia 25 de juny de 2008. Va comparéixer l'actora -representada pel procurador el senyor Giménez Viudes i defesa pel lletrat el senyor Pascual López. A causa de la inassistència del demandat, es va procedir a declarar-lo en rebel·lia.  
3. La vista va començar amb la ratificació per l'actora dels fonaments exposats a la demanda, va proposar les proves i, una vegada admeses les que no eren impertinents o inútils, es van practicar seguidament amb el resultat que consta en el suport de gravació i reproducció del so i de la imatge. La vista es va donar per acabada.  
4. En la tramitació d'este procediment s'han observat totes les prescripcions legals.  
Fonaments de dret  
1. La comunitat actora exercita una acció de reclamació de quantitat, amb fonament en la condició de propietari del demandat i la seua obligació de pagar les quotes comunitàries que com a tal li corresponen.  
2. L'article 496.1 de la Llei d'Enjudiciament Civil establix que serà declarat en rebel·lia el demandat que no comparega en forma en la data o en el termini assenyalat en la citació o citació a termini, motiu pel qual Francisco Ocaña Lendínez va ser declarat en rebel·lia.  
No obstant això, la declaració de rebel·lia no es considerarà com a assentiment ni com a admissió dels fets de la demanda, trets els casos en què la llei dispose el contrari expressament (art. 496.2 LEC).  
En este mateix sentit, la jurisprudència del Tribunal Suprem (entre altres, la sentència de 3 d'abril de 1987) ha proclamat amb reiteració que la rebel·lia no implica un assentiment, ni allibera l'actor de provar els fets en què fonamenta la seua reclamació, de manera que els tribunals hauran de resoldre en cada cas el que siga més just segons el resultat de les actuacions, ja que a la rebel·lia no se li pot atribuir un altre significat que no siga el d'una oposició, tot i que siga tàcita, a les pretensions de la contrapart i sols produirà un efecte diferent quan la llei ho establisca així de manera expressa.  
Així doncs, atenent a la prova practicada es considera acreditat que el demandat és propietari de l'habitatge del bloc de la Comunitat de Propietaris Duque de Ahumada I -situada al carrer de Guapiles, número 1, de Playa Flamenca Norte, Orihuela Costa- i que deu a la comunitat esmentada la quantitat de 379 euros (documents número 1 a 3bis de la demanda).  
3. Per tot això es procedent l'estimació de la demanda en la quantia reclamada, tenint en compte les disposicions contingudes en l'article 1108 del Codi Civil en relació amb el 1100, si l'obligació consistix en el pagament d'una quantitat de diners i el deutor incorre en mora, la indemnització dels danys i perjudicis, no havent-hi pacte en contra, consistirà en el pagament dels interessos convinguts i si no hi ha conveni, en l'interés legal, interessos que s'entendran reportats des de la data de la interposició de la demanda.  
4. Pel que fa a les costes, l'article 394.1 de la Llei d'Enjudiciament Civil establix que, en els processos declaratius, les costes de la primera instància s'imposaran a la part que haja vist rebutjades totes les seues pretensions, tret que el tribunal aprecie, i així ho raone, que el cas presentava seriosos dubtes de fet o de dret.  
Vists els preceptes legals esmentats i altres aplicables de manera general i pertinent.  
Dispositiva  
S'estima la demanda interposada pel procurador el senyor Giménez Viudes, en nom i representació de la Comunitat de Propietaris Duque de Ahumada I, contra Francisco Ocaña Lendínez, per la qual cosa condemne el demandat a pagar 379 euros, més els interessos legals de l'esmentada quantitat des de la data de la interposició de la demanda, i al pagament de les costes processals causades.  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació davant este Jutjat per a davant l'Audiència Provincial en el termini de cinc dies comptadors des de l'endemà de la notificació.  
Esta és la meua sentència, que pronuncie, mane i firme».  
Publicació. La sentència anterior l'ha llegida i publicada la mateixa magistrada jutgessa substituta que la subscriu mentre estava celebrant audiència pública a Orihuela en el dia de hui. En done fe.  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a portar a efecte la diligència de notificació de sentència al demandat, Francisco Ocaña Lendínez.  
Orihuela, 5 de desembre de 2008.- La secretària judicial: Asunción Castaño Penalva.